**Αγαπητοί γονείς/Κηδεμόνες,**

Σύμφωνα με την [**εγκύκλιο**](https://register.sch.gr/students/docs20/39731_psd.pdf)(20/3/2020) του Υπουργείου Παιδείας και Θρησκευμάτων, οι μαθητές/τριες μπορούν να**αποκτήσουν λογαριασμό χρήστη στο Πανελλήνιο Σχολικό Δίκτυο (Π.Σ.Δ.)**με τον  οποίο θα έχουν πρόσβαση  στις υπηρεσίες του Πανελληνίου Σχολικού Δικτύου (ΠΣΔ)  (<https://www.sch.gr/services>).

ΠΡΟΣΟΧΗ: κάποιοι μαθητές/τριες έχουν δημιουργήσει παλιότερα λογαριασμό, όμως δεν θυμούνται το **Username** και το **password**. Το username - σε όσους έχουν λογαριασμό - μπορούμε να τους το θυμίσουμε εμείς, το **password** όμως, είναι προσωπικό και πρέπει να βρείτε ή να κάνετε ανάκτηση μαθητικού λογαριασμού.

 **Δημιουργία λογαριασμού μαθητή από τον γονέα ή κηδεμόνα**

1. Η εγγραφή γίνεται από τη σελίδα  <https://register.sch.gr/students>.  Στην ίδια σελίδα μπορεί να φτάσει κάποιος από την πύλη του ΠΣΔ [www.sch.gr](http://www.sch.gr/) ακολουθώντας το σύνδεσμο «Εγγραφή».
2. Η εγγραφή γίνεται από τον γονέα ή κηδεμόνα του μαθητή/τριας.  Στη σελίδα υπάρχουν σχετικές οδηγίες τις οποίες θα πρέπει να ακολουθήσουν ώστε η εγγραφή να είναι επιτυχής. Δείτε αναλυτικά τον οδηγό έγγραφής: <https://register.sch.gr/students/docs20/StudentsRegisterHelp.pdf>
3. Απαιτείται η συμπλήρωση του **Αριθμού Μητρώου του μαθητή.**  Οι γονείς μπορούν να βρουν τον Αριθμό μητρώου μαθητή είτε στους Ελέγχους Προόδου των μαθητών του προηγούμενου έτους (αν δεν έχει γίνει αλλαγή σχολείου), είτε στην «Βεβαίωση φοίτησης μαθητή/τριας σε σχολείο» (<https://www.gov.gr/upourgeia/upourgeio-paideias-kai-threskeumaton/paideias-kai-threskeumaton/attending-school> ), είτε να τους τον γνωστοποιήσει το σχολείο.
4. Τονίζουμε στον γονέα/κηδεμόνα την αναγκαιότητα ορθής αναγραφής της διεύθυνσης e-mail του, καθώς επίσης και του αριθμού κινητού τηλεφώνου, ώστε να είναι εύκολη η ανάκτηση των στοιχείων μαθητικού λογαριασμού σε περίπτωση που αυτά ξεχαστούν.
5. Όταν ολοκληρωθεί η εγγραφή του/της μαθητή/τριας θα αποσταλεί **e-mail** με τα στοιχεία εγγραφής στη διεύθυνση e-mail που δήλωσε ο γονέας/κηδεμόνας στην ηλεκτρονική αίτηση.

**Ο ΔΙΕΥΘΥΝΤΗΣ**

 **ΘΩΜΑΣ Ε. ΣΟΛΔΑΤΟΣ**

 **(ΠΕ01)**